CELEX: 31988R1227
Language: el
Date: 1988-05-03 00:00:00
Title: Κανονισμός (ΕΟΚ) αριθ. 1227/88 του Συμβουλίου της 3ης Μαΐου 1988 για την παράταση ισχύος του κανονισμού (ΕΟΚ) αριθ. 3/84 για τη θέσπιση καθεστώτος ενδοκοινοτικής κυκλοφορίας εμπορευμάτων που αποστέλλονται από ένα κράτος μέλος με σκοπό την προσωρινή χρησιμοποίησή τους σε ένα ή περισσότερα άλλα κράτη μέλη

Avis juridique important

|

31988R1227

Κανονισμός (ΕΟΚ) αριθ. 1227/88 του Συμβουλίου της 3ης Μαΐου 1988 για την παράταση ισχύος του κανονισμού (ΕΟΚ) αριθ. 3/84 για τη θέσπιση καθεστώτος ενδοκοινοτικής κυκλοφορίας εμπορευμάτων που αποστέλλονται από ένα κράτος μέλος με σκοπό την προσωρινή χρησιμοποίησή τους σε ένα ή περισσότερα άλλα κράτη μέλη  

Επίσημη Εφημερίδα αριθ. L 118 της 06/05/1988 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 1227/88 ΤΟΥ ΣΥΜΒΟΥΛΙΟΥ  της 3ης Μαΐου 1988  για την παράταση ισχύος του κανονισμού (ΕΟΚ) αριθ. 3/84 για τη θέσπιση καθεστώτος ενδοκοινοτικής κυκλοφορίας εμπορευμάτων που αποστέλλονται από ένα κράτος μέλος με σκοπό την προσωρινή χρησιμοποίησή τους σε ένα ή περισσότερα άλλα κράτη μέλη  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3/84 του Συμβουλίου της 19ης Δεκεμβρίου 1983 για τη θέσπιση καθεστώτος ενδοκοινοτικής κυκλοφορίας εμπορευμάτων που αποστέλλονται από ένα κράτος μέλος με σκοπό την προσωρινή χρησιμοποίησή τους σε ένα ή περισσότερα άλλα κράτη μέλη (1), όπως συμπληρώθηκε από τον κανονισμό (ΕΟΚ) αριθ. 1568/84 (2), και ιδίως το άρθρο 16 τρίτο εδάφιο,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 3/84 εφαρμόζεται από την 1η Ιουλίου 1985· ότι, πριν από τη λήξη προθεσμίας τριών ετών από την προαναφερόμενη ημερομηνία, σύμφωνα με το άρθρο 17 του ιδίου κανονισμού, η Επιτροπή πρέπει να υποβάλλει στο Συμβούλιο, με βάση της πληροφορίες που της διαβιβάζουν τα κράτη μέλη, έκθεση σχετικά με τη εφαρμογή του καθεστώτος ενδοκοινοτικής κυκλοφορίας ·  ότι η Επιτροπή, βάσει της εν λόγω έκθεσης την οποία υπέβαλε στο Συμβούλιο στις 16 Μαρτίου 1988, εξέφρασε την πρόθεση να υποβάλει στο Συμβούλιο πρόταση με αντικείμενο τη διεύρυνση των διευκολύνσεων που παρέχει ο κανονισμός (ΕΟΚ) αριθ. 3/84· ότι, αναμένοντας την έγκριση της πρότασης αυτής, φαίνεται σκόπιμο να παραταθεί η ισχύς του προαναφερόμενου κανονισμού μέχρι τις 30 Ιουνίου 1989,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 16 του κανονισμού (ΕΟΚ) αριθ. 3/84, το τρίτο εδάφιο αντικαθίσταται από το ακόλουθο κείμενο:  «Εφαρμόζεται μέχρι τις 30 Ιουνίου 1989.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 3 Μαΐου 1988.  Για το Συμβούλιο  Ο Πρόεδρος  M. BANGEMANN  (1) ΕΕ αριθ. L 2 της 4. 1. 1984, σ. 1.  (2) ΕΕ αριθ. L 151 της 7. 6. 1984, σ. 5.